**Kaija Kiuru** (s. 1959 Sodankylä) on suomalainen kuvataiteilija. Hän tekee muun muassa veistoksia, ympäristötaidetta ja installaatioita. Kuru opiskeli kuvanveistoa Lahden taideinstituutissa, josta valmistui vuonna 1991. Hän on lisäksi opiskellut kuvataiteilijaksi Lahden ammattikorkeakoulussa ja on filosofian maisteri pääaineenaan taidehistoria Jyväskylän yliopistosta.

Julkisia veistoksia
-------------------

*Majakka*, Kemi, 2002.
Kiurun julkisia teoksia on muun muassa Oulussa ja Kemissä. Kemin Sauvosaaressa Hahtisaaren puistossa on Kiurun teräsveistos *Majakka*, joka on paljastettu vuonna 2002. Pienen teräslevystä tehdyn talon seinissä on laserleikattuja laivojen ja veneiden nimiä, ja teoksen sisällä oleva valo loistaa aukoista ulos kuin majakan valo. Kiurun tekemä on myös Oulun Kuivasjärven kaupunginosassa olevan Kuivasjärven päiväkodin julkisivutaideteos, joka koostuu erivärisistä ja erikokoisista halkaistuista luonnonkivistä, jotka on liitetty päiväkodin muurattuun ulkoseinään. Osaan kivistä on hiekkapuhallettu erilaisten mukulakasvien kukkia ja lehtiä esittäviä piirroksia. Taideteoksen nimi on *Mukulat*, jolla puhekielen sanana viitataan myös lapseen. Teos on valmistunut vuonna 2007, siinä on 110 osaa ja se kuuluu Oulun kaupungin prosenttitaidekokoelmaan.

Maataidetta ja maisemointia
---------------------------

Kaija Kiuru on tehnyt Pallas-Yllästunturin kansallispuistoon maisemointiprojektin vuosina 2000–2004. Lähelle Pallastunturin luontokeskusta valmistui vuonna 2004 maataideteos *Pikkukuru*. Seututie 957:lla Pallasjärven kohdalla tieleikkausten luiskat maisemoitiin luonnonkiviverhouksin ja istutuksin. *Maan kansi* -maisemointiprojekti kesti vuodesta 2000 vuoteen 2003.

### *Maan kansi*

* Tieleikkaus nähtynä etelän suuntaan. Metlan Pallasjärven tukikohdan tie erkanee kuvassa vasemmalle. Kuvan etualalla on Pyhäjoen ylittävän maantiesillan kaiteita.Tieleikkaus nähtynä etelän suuntaan. Metlan Pallasjärven tukikohdan tie erkanee kuvassa vasemmalle. Kuvan etualalla on Pyhäjoen ylittävän maantiesillan kaiteita.
* Tieleikkaus kuvattuna tien länsipuolelta, leikkauksen pohjoispään päältä kohti tukikohdan liittymää.Tieleikkaus kuvattuna tien länsipuolelta, leikkauksen pohjoispään päältä kohti tukikohdan liittymää.
* Tieleikkaus kuvattuna tien länsipuolelta, leikkauksen eteläpään päältä kohti tukikohdan liittymää.Tieleikkaus kuvattuna tien länsipuolelta, leikkauksen eteläpään päältä kohti tukikohdan liittymää.
* Lähikuva kiveyksestä ja kasvillisuudesta. Kuvattu tien länsipuolelta alas.Lähikuva kiveyksestä ja kasvillisuudesta. Kuvattu tien länsipuolelta alas.
* Lähikuva tien itäpuolen leikkauksesta. Istuksissa on käytetty paikallisia kasveja, joissa näkyy maaruskaa.Lähikuva tien itäpuolen leikkauksesta. Istuksissa on käytetty paikallisia kasveja, joissa näkyy maaruskaa.

### *Pikkukuru*

* Näkymä sillalta Vatikurun suuntaan.Näkymä sillalta Vatikurun suuntaan.
* Näkymä luontokeskuksen suuntaan.Näkymä luontokeskuksen suuntaan.
* Pikkukurun silta.*Pikkukurun* silta.
* Näkymä luontokeskuksen suuntaan.Näkymä luontokeskuksen suuntaan.
* Kurun kiviladontaa.Kurun kiviladontaa.
* Lähikuva kurun kiveyksestä.Lähikuva kurun kiveyksestä.

Lähteet
-------

1. ↑  Kaija Kiuru *Kuvataiteilijamatrikkeli*. Viitattu 5.4.2021.
2. 1 2  Kiuru, Kaija: CV *Kuvataiteilijamatrikkeli*. Viitattu 5.4.2021.
3. ↑  Pieni patsaskierros Kemin keskustassa *VisitKemi-sivusto*. Viitattu 5.4.2021.
4. ↑  Mukulat Oulun taidemuseo. Viitattu 5.4.2021.
5. ↑  Kärkkäinen, Kielo: Henkistä ja konkreettista tilaa.  *Protu-lehti*, 2006, nro 2, s. 11.  Prometheus-leirin tuki ry. ISSN 1455-7126. Artikkelin verkkoversio. Viitattu 5.4.2021.

Aiheesta muualla
----------------

* Kaija Kiurun kotisivut